Dilun e oa ar  Ramoneurs de Menhirs, atav ker bervidant; en o raok e oa bet ur strollad indianed Navajo é tiskouez dan dud ar pezh a zañsont eno hervez ar vodel gozh, ar chredennoù pe an oberioù a zo stag doch pep dañs. Lakaet o deus an dud da zañsal ivez. Goude ar Ramoneurs neuze eh eus bet ar strollad Blackfire, ur strollad savet get indianed Navajo ivez. Gitar, gitar-boud, taboulinoù. Ar re-se a gase a-barzh ! Sonerezh rock gete, skrivet e oa punk àr ar paper, ar pezh a oa gwir a-fed ar pezh a veze lâret gete, pal o  sonerezh (sachiñ evezh àr o choantoù don, o diaezamantoù, o doñjer....) met a-fed sonerezh e oa teknik-pasapl, da skouer an taboulinoù, ha ne oa ket dam soñj punk 100 %. (Evit bout punk 100 % e vehe ret tapout un den hag en deus traoù da lâret, a zo heuget get tra pe dra er gevredigezh, ha lakaat etre e zaouarn ur gitar-tredan, na bout nen deus ket james touchet gitar ebet en e vuhez...). Fiskal, ha fiskal ar chejaj en achuamant get lod ag ar Ramoneurs.